JUDEŢUL ARAD

COMUNA ARCHIȘ

CONSILIUL LOCAL

PROCES VERBAL

Încheiat astăzi 27.11.2017, ora 900,în sala de ședință a Consiliului Local al Comunei Archiș, cu ocazia ţinerii Ședinţei Ordinare de Consiliu Local ,convocată prin Dispoziţia primaruluiprin viceprimar d-l Pantea Nicolae cu nr. 147/22.11.2017 . La şedinţă participă 10 consilieri locali din totalul de 11, d-l Horhat Pavel Nelu este absent.

La ședință participă d-l inginer Prăștean Nicolae, șeful de ocol de la RPL Ocol Silvic,,Dumbrava”, d-l Alb Traian,cetăţean al localităţii Groşeni, d-l Alda Ioan, cetățean din localitatea Archiș, d-l Bătrîn Ignat din localitatea Nermiş și d-na Fărcuța Rodica, fosta contabilă a Primăriei comunei Archiș..

Președintele de ședință, d-l Bociort Den-Vasile prezintă Ordinea de zi:

1. Proiect de hotărâre privind luare act de catre Consiliul Local al comunei Archis de neincludere in Planul de investitii pe anul 2017 si includerea in plan a unor proiecte de investitii .
2. Proiect de hotărâre privind aprobarea modificării Organigramei si Statului de functii al aparatului de specialitate al primarului comunei Archis, judetul Arad.
3. Proiect de hotărâre privind rezilierea contractelor nr. 228/25.02.2014 și nr.229/25.02.2014 de închiriere a unor spaţii comerciale .
4. Proiect de hotărâre privind închirierea prin licitaţie publică deschisă cu strigare a unui spaţiu de 24,70 mp, Anexa Cămin cultural Groşeni, spaţiu aflat în proprietatea publică a comunei Archiş .
5. Proiect de hotărâre privind aprobarea modificării şi actualizării programului anual al achiziţiilor publice pe anul 2017 .
6. Proiect de hotărâre privind achiziţionarea de servicii topografice pentru întocmirea documentaţiei de unificare, respectiv dezmenbrare a imobilelor şi notarea lor în Cartea Funciară, conform Sentinţei civile nr.168/2010 şi a Planului de situaţie extrajudiciar .
7. Proiect de hotărâre privind modificarea HCL nr.6/2017 de stabilire a Comisiilor de specialitate a Consiliul Local al comunei Archiş .
8. Proiect de hotărâre privind rectificarea bugetului de venituri şi cheltuieli al Consiliului Local al comunei Archiş .
9. Proiect de hotărâre privind aprobarea listei de partizi pe picior şi preţul de pornire la licitaţie .
10. Proiect de hotărâre privind aprobarea listei devizelor pentru partizile care se vor exploata în Regie Ocol şi pretul de pornire la licitaţie.
11. Raport al viceprimarului comunei Archis privind starea Socio-economică a Comunei Archiş la data de 31.10.2017 .
12. Diverse .

D-l Bociort Den-Vasile , Președintele de ședință supune la vot Ordinea de zi, 9 consilieri locali sunt ,,pentru”, d-l Denuț Andrei ,,se abține”,este adoptată Hotărârea Consiliului Local nr.87/27.11.2017.

Se supune la vot Procesul-verbal încheiat în ședința extraordinară din data de 10.11.2017, proces-verbal care a fost pus la dispoziția consilierilor locali împreună cu invitaţia şi proiectele de hotărâre supuse spre dezbatere pe Ordinea de zi, 9 consilieri locali sunt ,,pentru”, d-l Denuț Andrei ,,se abține”,este adoptată Hotărârea Consiliului Local nr.88/27.11.2017.

D-nii consilieri Denuț Andrei și Crîjmar Den-Cristian sunt nemulțumiți de faptul că

d-l secretar Anta Florin lipsește, din nou, de la ședința de consiliu.

D-l viceprimar Pantea Nicolae răspunde că d-l secretar a fost în concediu medical, iar acum avea o programare la spitalul din Cluj.

D-l consilier Crîjmar Den-Cristian spune că ședința putea avea loc vineri pentru a fi și d-l secretar prezent și întreabă câte concedii medicale a avut de două luni.

D-l viceprimar Pantea Nicolae spune că abia acum s-au primit adresele de la Consiliul

Județean și Administrația Finanțelor Publice Arad pentru rectificarea bugetului.

D-l consilier Hărdăuț Pavel spune că dacă va fi nevoie se poate face o ședință și când vine d-l secretar.

În continuare d-l viceprimar Pantea Nicolae prezintă primul punct de pe Ordinea de zi: Proiect de hotărâre privind luare act de catre Consiliul Local al comunei Archis de neincludere in Planul de investitii pe anul 2017 și includerea în plan a unor proiecte de investiții, precizând că nu știe din ce cauză ,,Şanturi protejate cu elemente prefabricate din B.A. în localitatea Groşeni , comunaArchiş - judeţul Arad” și**”** Reabilitarea şi modernizarea sistemului de iluminat public în comuna Archiş” nu au fost incluse în Planul de investiții pe anul 2017 și astfel, trebuie făcută o corectare, deoarece Consiliul Județean Arad a repartizat banii pentru aceste investiții.

D-l Bociort Den-Vasile supune la vot punctul unu de pe Ordinea de zi: Proiect de hotărâre privind luare act de catre Consiliul Local al comunei Archis de neincludere in Planul de investitii pe anul 2017 şi includerea in plan a unor proiecte de investitii, 9 consilieri locali sunt ,,pentru”, d-l Denuț Andrei ,,se abține”,este adoptată Hotărârea Consiliului Local nr.89/27.11.2017.

Se trece la punctul doi de pe Ordinea de zi: Proiect de hotărâre privind aprobarea modificării Organigramei si Statului de funcţii al aparatului de specialitate al primarului comunei Archiş, judetul Arad, d-l Pantea Nicolae precizând că datorită faptului că unul dintre tractoare este defect și nu mai poate fi folosit și în urma unei discuții cu d-l Bene Milenti,angajat al Primăriei Archiș pe postul de tractorist , care a spus că nu mai poate lucre , deoarece este bolnav, s-a propus reducerea unui post de muncitor calificat-tractorist din cadrul compartimentului Autofinanțate.

De asemenea d-l Pantea Nicolae mai precizează că începând cu 1 ianuarie 2018, din cauza lipsei fondurilor materiale , va fi redus și postul d-lui Alb Florin și dacă se poate, chiar a discutat cu d-na Rada Adriana, directoarea Școlii Gimnaziale Groșeni pentru a se rezolva și cu 1/2 de normă a d-lui Marta Nelu și dacă s-ar putea să fie angajat al școlii.

D-l Denuț Florin spune că să se reducă toate aceste posturi în același timp, deoarece el a discutat altceva cu Bene Milenti.

D-l Pantea Nicolae spune că dacă Consiliul Local așa o să hotărască, dar nu știe de unde va fi plătit, în condițiile în care acea persoană nu mai lucrează și Primăria nu mai are bani , dar dacă Consiliul local o să găsească o soluție și o să-l plătească , nici o problemă.

D-l consilier Denuț Florin spune că majoritatea PSD l-a ales ca și viceprimar pe d-l Pantea Nicolae, dar nu există înțelegere din partea dumnealui și nu se dorește să se consulte cu d-nii consilieri, luând hotărâri de unul singur, trebuind să-i cheme pe consilieri la consultări şi îi spune

d-lui Pantea Nicolae că gruparea PSD îi sugerează să îşi dea demisia de,, onoare”.

D-l viceprimar afirmă că nu a făcut nimic de unul singur, ușa fiindu-le deschisă tuturor, dar dacă d-nii consilieri de la gruparea PSD ar fi dorit să discute în particular despre alte lucruri, d-l Pantea spune că nu face acest lucru, dânsul dorind transparență totală, iar dacă a deranjat faptul că a întocmit acel raport, pe care îl va prezenta în fața Consiliului local, precizează că a făcut acel raport, deoarece, așa a considerat necesar.

D-l consilier Denuț Florin spune că d-l viceprimar ar trebui să-și depună demisia , deoarece oamenii nu-l mai vor , iar d-l consilier Denuț Andrei face referire la salariul d-lui viceprimar, spunând că este prea mare și consideră că d-l viceprimar trebuia să dea un exemplu și să rămână cu indemnizația de viceprimar.

D-l viceprimar îi răspunde că d-nii consilieri de la gruparea PSD sunt împotriva intereselor comunei dacă așa gândesc și precizează că o să stea în fața oamenilor din comună , la orice oră, cu ceea ce face și le sugerează d-lor consilieri să-l dea afară dacă așa consideră, iar referitor la salariul

precizează că d-l secretar a vizat pentru legalitate dispoziția pe care d-nii consilieri o dețin, deoarece potrivit art.72 din Legea administrației publice primește o indemnizație egală cu cea a funcției de primar pe perioada exercitării funcției.

D-l consilier Denuț Florin spune că o să se intereseze, dar dispoziția respectivă este ilegală, deoarece acea dispoziţie este din data de 14.11.2017 şi prevede că începând cu data de 6 noiembrie se va lua indemnizația.

D-l consilier Crîjmar Den-Cristian întreabă dacă d-l secretar a fost chemat la lucru doar pentru a da dispoziția de acordare a indemnizației d-lui Pantea Nicolae.

D-l Pantea Nicolae răspunde că la acea dată s-a emis Ordinul Prefectului Judeţului Arad

nr.874/06.11.2017 de declarare vacant mandatul de primar al comunei Archiş şi preluare a atribuţiilor de către d-l Pantea Nicolae, viceprimarul Comunei Archiş, iar d-l secretar Anta a venit la

lucru toată săptămâna, nefiind chemat pentru a semna acea dispoziție, acestea fiind doar presupuneri rău-voitoare.

D-l consilier Bociort Den-Vasile spune că şi el a discutat cu d-l Bene Milenti şi a spus că este bolnav şi întreabă consilierii de ce nu ,,au luat taurul de coarne” la momentul potrivit, precizând că d-l viceprimar depune foarte mult efort și timp pentru remedierea problemelor din comuna Archiș și le sugerează d-lor consilieri să-și dea demisiile din funcția de consilier local să vadă câți cetățeni ai comunei îi vor mai vota pe ei și câți pe d-l Pantea Nicolae, acesta având sprijinul multor oameni.

D-l consilier Hărdăuț Pavel spune că nu dorește nimeni să-l dea afară pe d-l Pantea Nicolae.

D-l consilier Alb Dănuț revine la punctul doi de pe Ordinea de zi și precizează că d-l Bene Milenti nu a lucrat tot anul, fiind plătit.

D-l consilier Denuț Florin întreabă cum va fi plătit d-l Popovici Fănică și cum a fost plătit d-l Alb Florin Dinu.

D-l Pantea Nicolae spune că d-l Alb Florin a spus că dacă este nevoie își dă demisia acum, dar a fost rugat să mai rămână până la 1.01.2018, deoarece altfel, ar trebui angajată o firmă să facă lucrările la iluminat și ar costa mult mai mult decât propriul angajat, iar referitor la cum a fost plătit el a montat toate cazanele la Școala Gimnazială Groșeni şi a făcut orice i s-a cerut.

D-l consilier Denuț Florin propune ca până luna viitoare să se analizeze situația și să se găsească o soluție.

D-l viceprimar Pantea Nicolae spune că altă soluție nu există, a discutat personal cu cumnatul d-lui Denuț Florin, și anume Bene Milenti și a fost de acord cu soluția asta de a-l da în șomaj,deoarece este bolnav și a spus că nu mai poate lucra, dar să hotărască Consiliul Local pe cine dă afară și cum, iar dacă nu se dorește reducerea postului să plătească ei salariile.

D-l consilier Alb Dănuț întreabă cine a hotărât să se aducă tractorul pe care a lucrat d-l Bene Milenti la d-l Jurj Marius, cum poate fi dat un mijloc fix la o persoană neangajată a instituției sau este angajat.

D-l viceprimar Pantea Nicolae spune că din câte știe d-l Jurj Marius nu este angajat al primăriei Archiș și își aduce aminte că d-l primar Valea Nicolae a discutat cu d-l Horhat Ioan pentru a face un proces verbal și a-i da tractorul d-lui Jurj Marius, dar nu mai ştie ce s+a întâmplat.

D-l Horhat Ioan, inspector în cadrul Primăriei răspunde că totul a rămas doar în faza de discuție, nemaifăcându-se inventarul, d-l Valea spunând, doar, că ar trebui să-l inventarieze.

D-l consilier Crîjmar Den întreabă cine trebuia să facă inventarul, cine are în fișa postului astfel de atribuții.

D-l consilier Hărdăuț Pavel propune ca mai întâi să se facă reduceri din personalul de la R.P.L.Ocolul Silvic,,Dumbrava” RA.

D-l consilier Alb Dănuț spune că RPL ,,Dumbrava” are Consiliu de Administrație, care hotărăște posturile.

Se supune la vot punctul doi de pe Ordinea de zi: Proiect de hotărâre privind aprobarea modificării Organigramei si Statului de functii al aparatului de specialitate al primarului comunei Archiş, judeţul Arad, d-nii consilieri Bun Faur Ioan, Crîjmar Den-Cristian, Denuț Andrei, Denuț Florin, Hărdăuț Pavel și Răzban Pavel sunt ,, împotrivă”, iar d-nii Alb Dănuţ, Bătrîn Nicolae , Bociort Den-Vasile și Pantea Nicolae sunt ,,pentru”, este respins Proiectul de de hotărâre privind aprobarea modificării Organigramei şi Statului de functii al aparatului de specialitate al primarului comunei Archis, judeţul Arad .

În continuare d-l Pantea Nicolae prezintă punctul trei de pe Ordinea de zi: Proiect de hotărâre privind rezilierea contractelor nr. 228/25.02.2014 și nr.229/25.02.2014 de închiriere a unor spaţii comerciale, precizând că în urma depunerii de către d-na Munteanu Melania-Florina, administrator al SC ,,Farmacia INA” a unor cereri, se reziliază începând cu data de 01.01.2017 și 01.10.2017 Contractele nr.228/25.02.2014, respectiv 229/25.02.2014 de închiriere a unor spaţii comerciale.

D-l Bociort Den-Vasile, președintele de ședință supune la vot punctul trei de pe Ordinea de zi: Proiect de hotărâre privind rezilierea contractelor nr. 228/25.02.2014 și nr.229/25.02.2014 de închiriere a unor spaţii comerciale, 9 consilieri locali sunt ,,pentru”, d-l Denuț Andrei ,,se abține”,este adoptată Hotărârea Consiliului Local nr.90/27.11.2017.

Se trece la punctul patru de pe Ordinea de zi: Proiect de hotărâre privind închirierea prin licitaţie publică deschisă cu strigare a unui spaţiu de 24,70 mp, Anexa Cămin cultural Groşeni,

spaţiu aflat în proprietatea publică a comunei Archiş , precizându-se că în urma cererii d-lui Molnar Tiberiu administrator SC TIMOL-EUROFARM SRL, care are intenția de închiriere a spațiului respectiv, se propune închirierea prin licitaţie publică deschisă cu strigare a unui spaţiu de 24,70 mp Anexa Cămin cultural Groşeni, spaţiu aflat in proprietatea publică a comunei Archiș și aprobarea Caietului de sarcini , a Instrucţiunilor pentru ofertanţi , modelul contractului pentru închirierea spaţiului și pretul de pornire al licitatiei de 3,5 lei/mp/lună, preţ stabilit conform raportului de evaluare, întocmit de SC TOPOMAS SRL Beliu.

D-nii consilieri hotărăsc ca acel spațiu să fie destinat exclusiv, activităților economice , și anume activități farmaceutice şi să fie specificat în contract ..

D-l consilier Bociort Den-Vasile propune ca din Comisia de licitație, care va fi constituită, să facă parte și consilieri locali.

D-nii consilieri Alb Dănuț și Denuț Florin îl propun ca membru în Comisia de licitație pe d-l Bociort Den-Vasile, toți ceilalți consilieri prezenți fiind de acord.

Se supune la vot punctul patru de pe Ordinea de zi : Proiect de hotărâre privind închirierea prin licitaţie publică deschisă cu strigare a unui spaţiu de 24,70 mp, Anexa Cămin cultural Groşeni, spaţiu aflat în proprietatea publică a comunei Archiş, 9 consilieri locali sunt ,,pentru”, d-l Denuț Andrei ,,se abține”,este adoptată Hotărârea Consiliului Local nr.91/27.11.2017.

În continuare se trece la punctul cinci de pe Ordinea de zi. Proiect de privind aprobarea modificării şi actualizării programului anual al achiziţiilor publice pe anul 2017 cu următoarea achiziţie :” achiziţionarea de servicii topografice pentru întocmirea documentaţiei de unificare, respectiv dezmenbrare a imobilelor identificate in CF. nr.300016, nr.300017 , nr.300024, nr.300025, nr.300027, conform Sentinţei civile nr.168/2010 şi a Planului de situaţie extrajudiciar ”, d-l viceprimar Pantea Nicolae precizând că în urmă cu doi ani s-a început de către d-l secretar întocmirea documentației pentru unificarea respectiv dezmenbrarea a trei imobile , respectiv Căminul cultural Groșeni,imobilele cu nr.196 şi 197 deţinute de Bene Anişca şi Vulpin Maria și notarea lor în Cartea Funciară, documentația a fost depusă la d-l Puiu Bucur, acesta la rândul său a spus că mai trebuie ceva documentație de la d-l Doru Rațiu și astfel s-au tergiversat lucrurile, iar acum se dorește realizarea celor menționate mai sus.

Se supune la vot punctul cinci de pe Ordinea de zi : Proiect de hotărâre privind aprobarea modificării şi actualizării programului anual al achiziţiilor publice pe anul 2017, 9 consilieri locali sunt ,,pentru”, d-l Denuț Andrei ,,se abține”,este adoptată Hotărârea Consiliului Local nr.92/27.11.2017.

Se prezintă punctul șase de pe Ordinea de zi:Proiect de hotărâre privind achiziţionarea de servicii topografice pentru întocmirea documentaţiei de unificare, respectiv dezmenbrare a imobilelor şi notarea lor în Cartea Funciară, conform Sentinţei civile nr.168/2010 şi a Planului de situaţie extrajudiciar, d-l viceprimar Pantea Nicolae precizând că în urma unor discuții între dânsul, d-l Anta Florin ,secretar al comunei Archiș, d-na Bene Anișca , fiica d-nei Vulpin Maria și d-l Rațiu Doru de la SC TOPOMAS SRL Beliu, în vederea întocmirii documentației necesare de unificare respectiv dezmenbrare a imobilelor si notarea lor in Cartea Funciara conform Sentintei civile nr.168/2010 si a Planului de situatie extrajudiciar se va proceda la demararea procedurii de achiziție directă, valoarea estimativa a investitiei pe care Primăria Archiș va trebui să o plătească este în sumă de 2000 lei.

Se supune la vot punctul șase de pe Ordinea de zi : Proiect de hotărâre privind Proiect de hotărâre privind achiziţionarea de servicii topografice pentru întocmirea documentaţiei de unificare, respectiv dezmenbrare a imobilelor şi notarea lor în Cartea Funciară, conform Sentinţei civile nr.168/2010 şi a Planului de situaţie extrajudiciar, 9 consilieri locali sunt ,,pentru”, d-l Denuț Andrei ,,se abține”,este adoptată Hotărârea Consiliului Local nr.93/27.11.2017.

Se trece la punctul șapte de pe Ordinea de zi: Proiect de hotărâre privind modificarea HCL nr.6/2017 de stabilire a Comisiilor de specialitate a Consiliul Local al comunei Archiş, d-l Pantea Nicolae precizând că în urma emiterii Ordinului Prefectului Judeţului Arad nr.874/06.11.2017 de declarare vacant mandatul de primar al comunei Archiş şi preluare a atribuţiilor de către d-l Pantea Nicolae viceprimarul Comunei Archiş, dânsul nu va mai face parte din nici o comisie de specialitate a Consiliului Local Archiș. Astfel la Comisia de specialitate din domeniul Agricultură, Buget, Activităţi economice – financiare d-l Pantea Nicolae, consilier independent,având funcția de secretar al Comisiei, va fi ânlocuit de d-l Crîjmar Den-Cristian, consilier local din partea PSD,

D-l președinte de ședință, Bociort Den-Vasile, dă citire componenței Comisiilor de specialitate

ale Consiliului Local Archiș.

Se supune la vot punctul șapte de pe Ordinea de zi : Proiect de hotărâre privind modificarea HCL nr.6/2017 de stabilire a Comisiilor de specialitate a Consiliul Local al comunei Archiş, 9 consilieri locali sunt ,,pentru”, d-l Denuț Andrei ,,se abține”,este adoptată Hotărârea Consiliului Local nr.94/27.11.2017.

În continuare, d-na contabil Bene Mioara prezintă următorul proiect de hotărâre de pe Ordinea de zi: Proiect de hotărâre privind rectificarea bugetului de venituri şi cheltuieli a Consiliului Local al comunei Archiş pe anul 2017, prezentând adresele nr.ARG\_STZ\_ din 21.11.2017 și nr.ARG\_STZ\_ 11675 din 22.11.2017 de la Administraţia Judeţenă a Finanţelor Publice Arad , adresa nr.21567 din 24.11.2017 de la Consiliul Județean Arad și precizând și că s-au modificat veniturile în plus cu 50951,92 lei la cap.33.02.50.

D-l consilier Bătrîn Nicolae întreabă unde sunt banii și ce s-a făcut cu ei, bani primiţi de la SC Vest Forest SRL , firma a cărui administrator este d-l Vârcuş şi de la d-l Puf şi de ce atunci nu

s-a făcut rectificare de buget. D-l consilier spune că nici într-un an nu s-au rectificat şi problema aceasta a fost ridicată de multe ori, chiar şi luna trecută s+au pus întrebări cu privire la acei bani primiţi şi răspunsul a fost că au fost cuprinşi în buget.

D-l consilier Alb Dănuț propune să fie prezentată de către contabilitate situația cu toți banii care au intrat de la SC Foresta SRL și de la SC Vest Forest SRL, contractele cu acestea, valoarea, unde au intrat banii respectivi și de asemenea să se prezinte și situația banilor încasați la prestări servicii cu tractorul.

D-l consilier Denuț Florin îl aprobă pe d-l consilier Alb Dănuț precizând că Consiliul Local trebuie să știe toată situația pentru a nu mai exista suspiciuni, oamenii acuzând Consiliul local, dar Consiliul local nu știe cum stă situația , de fapt.

D-l consilier Bociort Den-Vasile întreabă când vor lua, angajații Primăriei salariile.

D-l viceprimar Pantea Nicolae precizează că se face tot posibilul ca să se plătească măcar un salariu prin 8 decembrie și deplasările, care nu au fost plătite de la începutul anului, prioritate având la plăți curentul , programele, apa, gunoaiele etc.

Se supune la vot punctul opt de pe Ordinea de zi : Proiect de hotărâre privind rectificarea bugetului de venituri şi cheltuieli a Consiliului Local al comunei Archiş pe anul 2017, 9 consilieri locali sunt ,,pentru”, d-l Denuț Andrei ,,se abține”,este adoptată Hotărârea Consiliului Local nr.95/27.11.2017.

Se trece la punctul nouă de pe Ordinea de zi: Proiect de hotărâre privind aprobarea listei de partizi pe picior şi preţul de pornire la licitaţie.

D-l Prăștean Nicolae, șeful de ocol al RPL O.S.,,Dumbrava” precizează că se dorește valorificarea ca masă lemnoasă pe picior și stabilirea prețului de pornire la licitație a unui număr de 6 partizi, tipul de licitație fiind cu strigare și deoarece nu există utilaje, se va apela la o firmă de prestări servicii și, de asemenea, spune că va trebui demarată procedura de modificare a Amenajamentului silvic, ca urmare a parcelelor afectate de furtuni și în acest scop, trebuie găsită o firmă atestată..

D-l consilier Crîjmar Den-Cristian întreabă ce masă lemnoasă va mai fi dată la populație în anul 2018.

D-l Prăștean răspunde că pentru populație rămân 1140 mc masă lemnoasă plus răriturile și ce se scoate din igienă, însumând un total de aproximativ 1400 mc.

D-l viceprimar Pantea Nicolae întreabă dacă este suficient pentru populaţie.

D-l consilier Crîjmar Den-Cristian consideră că este extrem de multă masă lemnoasă prevăzută a se vinde agenților economici și afirmă că Nermișul a fost prevăzut, din nou , pentru licitație, în condițiile în care nu s-a dorit acest lucru, iar referitor la prețul de 183 lei spune că este foarte mic.

D-l Prăștean Nicolae spune că RPL O.S.,,Dumbrava” doar a făcut propunerea, dar Consiliul Local hotărăște.

D-l consilier Denuț Florin propune d-lor consilieri ca tot lemnul să fie vândut în regie, la

prestări servicii, d-nii consilieri fiind de acord.

D-l consilier Crîjmar Den-Cristian îi spune d-lui consilier Alb Dănuț că nici unii consilieri nu au votat proiectul cu denumirea sălii de ședință și ridicarea unui soclu și așa și ceilalți consilieri vor face cum cred.

Se supune la vot punctul nouă de pe Ordinea de zi: Proiect de hotărâre privind aprobarea listei de partizi pe picior şi preţul de pornire la licitaţie,6 consilieri sunt,,împotrivă”, d-nii consilieri Pantea Nicolae și Bociort Den-Vasile sunt,,pentru”, d-nii consilieri Alb Dănuț și Bătrîn Nicolae,,se află în conflict de interese” , acest proiect fiind respins.

Se trece la punctul zece de pe Ordinea de zi:Proiect de hotărâre privind aprobarea listei devizelor pentru partizile care se vor exploata în Regie Ocol şi pretul de pornire la licitaţie.

D-l consilier Denuț Florin propune d-lor consilieri ca tot lemnul să fie vândut în regie, la prestări servicii, d-nii consilieri fiind de acord.Se stabilește lista devizelor pentru partizile P480/Do I + 522/Do I , P506/Do I , P523/ Do I , P524/ Do I , P543/ Do I , P479 Do I + 536/ Do I, P513/ Do I şi P 476 + 537/Do I , P529/ Do I, P470 + 542/ Do I , P453 + 530/ Do I , P450/Do I, P552/ Do , care se vor exploata în Regie Ocol pentru producţia anului 2018, d-nii consilieri fiind de acord.

D-l Prăștean Nicolae le solicită d-lor consilieri să se găsească modul de valorificare.

D-l consilier Denuț Florin propune să se achiziționeze prestări servicii pe SEAP. Și precizează că dacă nu există tractor nu se va mai exploata masa lemnoasă, arătând că nici celelalte comune nu au tractor.

D-l consilier Crîjmar Den-Cristian întreabă de ce nu s-a venit cu aceste propuneri acum o ună pentru a avea timp Consiliul Local să se consulte.

Se supune la vot punctul zece de pe Ordinea de zi:Proiect de hotărâre privind aprobarea listei devizelor pentru partizile care se vor exploata în Regie Ocol , 8 consilieri locali sunt,,pentru”, d-nii consilieri Alb Dănuț și Bătrîn Nicolae,,se află în conflict de interese”, este adoptată Hotărârea Consiliului Local nr.96./27.11.2017.

În continuare este prezentat Raport al viceprimarului comunei Archiș privind starea Socio-economică a Comunei Archiş la data de 31.10.2017.

D-l viceprimar Pantea Nicolae dă citire Raportului.

D-l consilier Bătrîn Nicolae o întreabă pe d-na contabil Bene Mioara despre facturile de la Elanul Nervos în valoare de 20 000 lei pentru piese de schimb , în condițiile în care tractoarele nu au lucrat anul acesta.

D-l consilier Denuț Florin întreabă dacă piesele nu se pot pune și la terțe persoane și consideră că fiecare trebuie să dea socoteală pentru ce a făcut.

D-l consilier Alb Dănuț solicită să se facă copii după facturile pentru piesele de schimb.

D-l consilier Bătrîn Nicolae întreabă pentru ce s-a plătit suma de 2000 lei la firma avocat-redactare contestaţie și dacă există contract între Primărie și firma d-lui Florin Bene și de când.

D-na contabil Bene Mioara răspunde că există din data de 25.10.2017, contract încheiat de d-l Valea Nicolae, iar suma respectivă reprezintă onorariul firmei pentru reprezentarea la instanță, pentru a rezolva problema cu executorul judecătoresc vis-a-vis de coșuri.

D-l consilier Bătrîn Nicolae consideră că se plătește foarte mult firmei Silver Gold, firma cu calculatoarele.

D-na contabil Bene Mioara răspunde că pentru fiecare calculator este un post.

D-l consilier Alb Dănuț întreabă cît este contractul cu firma respectivă, deoarece la R.P.L.O.S. ,,Dumbrava” este 600 lei/lună service-ul.

D-l consilier Denuț Florin dorește să-i pună d-nei contabil Bene Mioara trei întrebări care să fie consemnate în procesul verbal ad litteram.

D-l Denuț Florin- Întrebarea nr. 1: -Aveți cunoștință de plăți ilegale, lucrări plătite de două ori?

D-na Bene Mioara:-Nu știu!

D-l Denuț Florin- Întrebarea nr. 2: -Aveți cunoștință de plăți păguboase, lucrări mult peste prețul pieței?

D-na Bene Mioara:- Coșurile de gunoi, care nu sunt plătite!

D-l Denuț Florin- Întrebarea nr. 3: -Aveți cunoștință dacă există plăți fictive pentru lucrări, lucruri, obiecte, materiale, piese sau alte asemenea, care nu au intrat niciodată în patrimoniul comunei Archiș, nu au fost niciodată inventariate, nu s-a făcut recepție pe ele sau despre cele gen , despre care a întrebat şi d-l consilier Bătrîn Nicolae?

D-na Bene Mioara:-Nu știu! Ce știu , eu, ce piese trebuiesc, dacă vin facturi.

D-l consilier Denuț Florin spune că orice se achiziționează, trebuie să existe comisie de recepție, se semnează, se dă în gestiune la cineva.- Tu plătești dacă vin eu cu o factură?, o întreabă pe d-na contabil.

D-l consilier Bătrîn Nicolae spune , referitor, la firma SC CCFR Marfă SRL că s-a plătit factura fără a exista hotărâre de Consiliu Local.

D-l consilier Denuț Florin spune că trebuie să se găsească o soluție cu problema coșurilor, să se găsească un avocat specializat în așa cauze și să se acționeze în instanță persoana sau persoanele vinovate.

D-l consilier Alb Dănuț întreabă câte coșuri mai sunt în magazie și sugerează că ar trebui să se încerce măcar vânzarea acestora.

La punctul Diverse, d-l viceprimar Pantea Nicolae prezintă adresa IȘJ Arad, prin care solicită Primăriei Archiș și Consiliului local să facă propunerea pentru anul școlar 2018-2019, referitor la unitățile de învățământ din cadrul comunei Archiș.

D-nii consilieri prezenți propun ca pentru anul școlar 2018-2019 să rîmână la fel cași anul trecut , și anume:Grădinița cu program normal Archiș, Grădinița cu program normal Groșeni și Școala cu clasele I-VIII Groșeni.

D-l Denuț Florin îl întreabă pe d-l inspector Horhat Ioan ce s-a rezolvat referitor la cererea depusă de d-na Oancea Mirela,.

D-l Horhat Ioan răspunde că a fost la fața locului, o să întocmească un raport în acest sens, este vorba de aproximativ 7-8 m2, dar se dorește și folosirea terasei respective, nu numai acoperirea ei și din această cauză trebuie discutat despre închirierea spațiului respectiv, trebuie făcută schiță, iar , apoi, Consilil Local aprobă închirierea și acoperirea spațiului respectiv.

D-l consilier Alb Dănuț spune că nici o societatedin comună nu plătește chirie pentru terase.

D-l viceprimar Pantea Nicolae spune că, legal, trebuie măsurate toate terasele și calculată, din nou, chiria și impozitul firmelor respective.

De asemenea d-l Pantea le aduce la cunoștință d-lor consilieri că a discutat și la Prefectură despre construirea soclului din fața Primăriei și cel mai bine ar fi să se facă prin ONG.

D-l consilier Hărdăuț Pavel spune că nu este normal să se facă un astfel de soclu.

D-l consilier Crîjmar Den-Cristian spune că cei de la paza de noapte sunt nemulțumiți că după trei luni de zile să fie anunțați că sunt dați afară.

D-l viceprimar Pantea Nicolae spune că a discutat cu acele persoane, ei nu erau angajați cu contract de muncă și au fost anunțați acum de când a fost declarat vacant mandatul de primar al comunei Archiş şi a preluat atribuţiile , deoarece așa era și este legal.

D-l consilier Bătrîn Nicolae întreabă cine și din ce bani s-a plătit paza de noapte.

În continuare, d-l Bociort Den-Vasile dă citire la două adrese venite din partea Consiliului local prin care se solicită un raport , care să conţină documentele solicitate şi date complete privind inspecţiile de fond şi parţiale, care au fost efectuate în cantoanele care acoperă pădurea comunei Archiş în perioada 2016-2017. Adresele urmează a fi depuse la RPL OS ,,Dumbrava”RA în vederea soluționării.

D- l consilier Hărdăuț Pavel solicită d-lui Prăștean să i se dea răspuns la adresa depusă la ocolul silvic.și consideră că a mințit cu suprafața, propunând să se meargă la fața locului, în teren pentru a-i arăta d-lui inginer lemnele fără număr.

D-l Prăștean Nicolae spune că nu are timp să meargă în ziua respectivă pe teren.

D-l consilier Denuț Florin spune că dacă este nevoie vor merge toți consilierii la fața locului.

D-l Prăștean Nicolae spune că dacă există suspiciuni să se facă sesizări la forurile competente.

D- l consilier Hărdăuț Pavel propune să se plătească doar paza la RPL și să se reducă personalul.

D-l Bociort Den-Vasile citește cererea d-lui Denuț Florin depusă la Primăria Archiș, prin care solicită anumite date și informații printre care volumul şi valoarea lucrărilor executate pe raza comunei Archiş în perioada 2012-2017, notele de constatare ale Instituţiei Prefectului-judeţul Arad din septembrie, octombrie şi noiembrie privind activitatea Primăriei Archiş, dispoziţiile de primar emise de viceprimarul Pantea Nicolae, evaluarea necesarului de foc pentru sezonul 2018-2019 pentru încălzirea Primăriei, a Căminului Cultural, a Şcolii Gimnaziale Groşeni şi a Grădiniţei din localitatea Archiş.și deplasările în interes de serviciu ale angajaţilor Primăriei pe anul 2017, afirmând că ar exista suspiciuni cu privire la acestea cum că ar fi mai mari.

D -l Bociort Den-Vasile întreabă dacă cineva mai dorește să ia cuvântul.

D-l Alb Traian spune că în concluzie a fost mai plăcut surprins de desfășurarea acestei ședințe, decât de cele anterioare, le urează succes d-lor consilieri pe mai departe , considerând că de acum încolo lucrurile vor fi mult mai grele și vor trebui tratate cu seriozitate pentru binele comunei .

Nemaifiind alte probleme şi discuții, d-l preşedinte de şedinţă declară încheiate lucrările Şedinţei Ordinare din data de 27.11.2017.

PREŞEDINTE DE ŞEDINŢĂ p. SECRETAR

CONSILIER

DEN-VASILE BOCIORT MARIA MÎRNEA